शहर के वीर दुर्गादास राजपूत छात्रावास में सर्वसमाज की बैठक आयोजित हुई। जिसमें सतारूढ़ भाजपा सरकार एवं मुख्यमंत्री वसुंधरा राजे के इशारे पर जिला प्रशासन की ओर से आरसीए कोषाध्यक्ष आजादसिंह के खिलाफ द्वेषतापूर्ण कार्यवाही का आरोप लगाते हुए कड़े शब्दों में निंदा की गई। इसके बाद प्रकरण की निष्पक्ष जांच की मांग को लेकर राष्ट्रपति के नाम उपखंड अधिकारी को ज्ञापन सौंपा गया।